stanford-oval/wikipedia huggingface dataset:
ישמעאל בן נתניה
סיפור הרצח

לאחר חורבן בית ראשון, כאשר רוב עם ישראל הוגלו לבבל, מספר קטן של יהודים הורשו להישאר בארץ ישראל, ועל אנשים אלה הציב נבוכדנצר מלך בבל את גדליה בן אחיקם. בין הנותרים בארץ היה ישמעאל בן נתניה שהיה מבית דוד, ולכן שאף ישמעאל בן נתניה להחזיר את המלוכה למשפחתו, ולא ראה בעין יפה את היחסים עם הבבלים. רציחתו של גדליה בן אחיקם על ידי ישמעאל בן נתניה מתוארת בספר ירמיה:
וַיְהִי בַּחֹדֶשׁ הַשְּׁבִיעִי, בָּא יִשְׁמָעֵאל בֶּן-נְתַנְיָה בֶן-אֱלִישָׁמָע מִזֶּרַע הַמְּלוּכָה וְרַבֵּי הַמֶּלֶךְ וַעֲשָׂרָה אֲנָשִׁים אִתּוֹ אֶל-גְּדַלְיָהוּ בֶן-אֲחִיקָם--הַמִּצְפָּתָה; וַיֹּאכְלוּ שָׁם לֶחֶם יַחְדָּו, בַּמִּצְפָּה. וַיָּקָם יִשְׁמָעֵאל בֶּן-נְתַנְיָה וַעֲשֶׂרֶת הָאֲנָשִׁים אֲשֶׁר-הָיוּ אִתּוֹ, וַיַּכּוּ אֶת-גְּדַלְיָהוּ בֶן-אֲחִיקָם בֶּן-שָׁפָן בַּחֶרֶב-וַיָּמֶת אֹתוֹ: אֲשֶׁר-הִפְקִיד מֶלֶךְ-בָּבֶל, בָּאָרֶץ.
יום לאחר הרצח הגיעה משלחת בת שמונים איש משאר הפליטה היהודית בארץ ישראל - שכם, שילה ושומרון, וישמעאל בן נתניה מפתה אותם לתוך העיר ורוצח את כל המשלחת, למעט עשרה אנשים שמבטיחים לתת לו את כספם בתמורה לחייהם. את שאר היהודים שנשארו במצפה הוא שובה, עד שיוחנן בן קרח מאנשי גדליהו בן אחיקם מוצא אותו בגבעון וישמעאל נמלט אל עמון.
סיפור הרצח > השלכות הרצח

רצח גדליהו בן אחיקם הביא להתפוררות נוספת של תושבי יהודה. בתקופה זו ברחו רבים מבני יהודה למצרים ולארצות אחרות. רצח פוליטי זה נחשב לאסון היסטורי בהיסטוריה היהודית ולסוף תקופת הבית הראשון, ויום ג' בתשרי שבו או בסמוך לו בוצע הרצח (ג' או א' בתשרי) נקבע כיום תענית ומוכר כצום גדליה. בספרים חסידיים מוזכר צום זה בדרגת צום תשעה באב משום שהמנהיג האחרון שהנהיג ברצון העם היה גדליה בן אחיקם ועם מותו נתפזרו כליל יושבי הארץ.
הערות שוליים

↑  בספר ירמיה (מ"א ט"ו והלאה בפסוקים) מתואר שישמעאל בן נתניה ברח עם שמונה אנשים מאת יוחנן בן קרח שר הצבא, שם מתואר שיוחנן הנהיג את העם והוביל אותם למצרים נגד רצון השם שניבא ירמיה הנביא.
| --- | --- |
בקרת זהויות :  GND: 1172219338  VIAF: 8154380930530291464   WorldCat (עם VIAF): 8154380930530291464 
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
No Boys Allowed

No Boys Allowed (בעברית: אין כניסה לבנים) הוא אלבום האולפן השני של הזמרת-יוצרת האמריקאית קרי הילסון. האלבום יצא לאור ב-17 בדצמבר 2010, על ידי חברות התקליטים מוסלי מיוזיק גרופ, זון 4 רקורדס ואינטרסקופ רקורדס. מתוך האלבום יצאו ארבעה סינגלים.
עם יציאתו נכנס האלבום אל המקום האחת עשרה במצעד הבילבורד 200.
רקע והפקה

האלבום הופק על ידי ארדן אלטינו, בוי-1דה, בי מייג'ור, צ'ארלי בריאל, צ'אק הרמוניה, דנג'ה, דייוויד ג'וסט, הוליווד הוט-סויס, ג'י-מיזלה, ג'רום "ג'-רוק" הרמון, ג'רי דופלסיס, מתיו ברנט, ני-יו, פולאו דה דון, רובין גרוברט, סטאר-גייט וטימבלנד.
גרסת הדלוקס של האלבום כללה בתוכה את "Hustler", "‏Lie to Me" ו-"Won't Be Long".
רשימת רצועות

| No Boys Allowed> מס' | No Boys Allowed> שם | No Boys Allowed> משך | No Boys Allowed>  | No Boys Allowed>  | No Boys Allowed>  | No Boys Allowed>  | No Boys Allowed>  | No Boys Allowed>  | No Boys Allowed>  |
| --- | --- | --- | --- | --- | --- | --- | --- | --- | --- |
| 1. | Buyou (בשיתוף ג'יי קול)   | 4:19 |  |  |  |  |  |  |  |
| 2. | Pretty Girl Rock  | 4:04 |  |  |  |  |  |  |  |
| 3. | The Way You Love Me (בשיתוף ריק רוס)   | 4:39 |  |  |  |  |  |  |  |
| 4. | Bahm Bahm (Do It Once Again) / I Want You  | 4:48 |  |  |  |  |  |  |  |
| 5. | One Night Stand (בשיתוף כריס בראון)   | 3:53 |  |  |  |  |  |  |  |
| 6. | Lose Control (Let Me Down) (בשיתוף נלי)   | 4:49 |  |  |  |  |  |  |  |
| 7. | Toy Soldier  | 4:01 |  |  |  |  |  |  |  |
| 8. | Breaking Point  | 4:15 |  |  |  |  |  |  |  |
| 9. | Beautiful Mistake  | 4:13 |  |  |  |  |  |  |  |
| 10. | Gimme What I Want  | 2:59 |  |  |  |  |  |  |  |
| 11. | All the Boys  | 4:13 |  |  |  |  |  |  |  |
| 12. | Pretty Girl Rock (רמיקס) (בשיתוף קניה וסט)   | 4:16 |  |  |  |  |  |  |  |
| משך כולל: | משך כולל: | 50:24 |  |  |  |  |  |  |  |
מיקומי שיא

|   ‏‏‏  מצעדים ודירוגים (2010-11)> מדינה |   ‏‏‏  מצעדים ודירוגים (2010-11)> מצעד |   ‏‏‏  מצעדים ודירוגים (2010-11)> מיקום שיא |
| --- | --- | --- |
|  אירלנד | מצעד האלבומים האירי | 96 |
|  ארצות הברית | בילבורד 200 | 11 |
|  ארצות הברית | מצעד אלבומי ה-R&B/היפ-הופ | 7 |
|  הממלכה המאוחדת | מצעד האלבומים הבריטי | 76 |
|  הממלכה המאוחדת | מצעד אלבומי ה-R&B | 10 |
|  יפן | אוריקון | 41 |
|   ‏‏‏  מצעדי סוף שנה (2011)> מדינה |   ‏‏‏  מצעדי סוף שנה (2011)> מצעד |   ‏‏‏  מצעדי סוף שנה (2011)> מיקום שיא |
| --- | --- | --- |
|  ארצות הברית | בילבורד 200 | 112 |
|  ארצות הברית | מצעד אלבומי ה-R&B/היפ-הופ | 31 |
היסטוריית יציאות לאור

| מדינה | תאריך יציאה | גרסה | פורמט | חברת תקליטים | מקור |
| --- | --- | --- | --- | --- | --- |
| הולנד | 17 בדצמבר 2010 | רגילה • דלוקס | תקליטור • הורדה דיגיטלית | יוניברסל מיוזיק גרופ |  |
| ניו זילנד | 17 בדצמבר 2010 | רגילה • דלוקס | תקליטור • הורדה דיגיטלית | יוניברסל מיוזיק גרופ |  |
| קנדה | 21 בדצמבר 2010 | רגילה • דלוקס | תקליטור • הורדה דיגיטלית | אינטרסקופ |  |
| ארצות הברית | 21 בדצמבר 2010 | רגילה • דלוקס | תקליטור • הורדה דיגיטלית | מוסלי • זון 4 |  |
| אוסטרליה | 24 בדצמבר 2010 | רגילה • דלוקס | תקליטור • הורדה דיגיטלית | יוניברסל מיוזיק גרופ |  |
| צרפת | 10 בינואר 2011 | רגילה • דלוקס | תקליטור • הורדה דיגיטלית | יוניברסל מיוזיק גרופ |  |
| גרמניה | 10 בינואר 2011 | רגילה • דלוקס | תקליטור • הורדה דיגיטלית | יוניברסל מיוזיק גרופ |  |
| בריטניה | 10 בינואר 2011 | רגילה • דלוקס | תקליטור • הורדה דיגיטלית | פולידור |  |
| פולין | 21 בינואר 2011 | רגילה • דלוקס | תקליטור • הורדה דיגיטלית | יוניברסל מיוזיק גרופ |  |
| יפן | 26 בינואר 2011 | מחודשת | תקליטור • הורדה דיגיטלית | יוניברסל מיוזיק גרופ |  |
| גרמניה | 8 ביולי 2011 | מחודשת | תקליטור • הורדה דיגיטלית | יוניברסל מיוזיק גרופ |  |
הערות שוליים

↑  ארדן אלטינו, בוי-1דה, בי מייג'ור, צ'ארלי בריאל, צ'אק הרמוניה, דנג'ה, דייוויד ג'וסט, הוליווד הוט-סויס, ג'י-מיזלה, ג'רום "ג'-רוק" הרמון, ג'רי דופלסיס, מתיו ברנט, ני-יו, פולאו דה דון, רובין גרוברט, סטאר-גייט, טימבלנד
1 2 3  Keri Hilson - No Boys Allowed, Discogs (באנגלית)
↑  Keri Hilson - Breaking Point, Discogs (באנגלית)
↑  Keri Hilson - Pretty Girl Rock, Discogs (באנגלית)
↑  Keri Hilson Feat. Chris Brown (4) - One Night Stand, Discogs (באנגלית)
↑  Keri Hilson Featuring Nelly - Lose Control (Let Me Down), Discogs (באנגלית)
↑  Taylor Swift Gets Christmas Boost on Billboard 200, Foxx Earns Highest Debut, Billboard
↑  No Boys Allowed - Keri Hilson | Songs, Reviews, Credits, AllMusic (באנגלית)
↑  Connecting to the iTunes Store., itunes.apple.com
↑  https://www.bol.com/nl/artikel-niet-meer-leverbaar/index.html, www.bol.com (ב־) (ארכיון)
↑  "No Boys Allowed – Album – New Zealand". iTunes Store. Apple Inc. Retrieved 2010-12-30.
↑  "No Boys Allowed: Keri Hilson: Amazon.ca: Music". Amazon.ca. Retrieved 2010-12-18., www.amazon.ca
↑  Connecting to the iTunes Store., itunes.apple.com
↑  "Amazon.com: No Boys Allowed: Keri Hilson: Music". Retrieved 2010-12-18., www.amazon.com
↑  "Keri Hilson: Discography: No Boys Allowed". Get Music. Universal Music Group.(הקישור אינו פעיל)
↑  No Boys Allowed de Keri Hilson sur Amazon Music - Amazon.fr, www.amazon.fr
↑  No Boys Allowed von Keri Hilson bei Amazon Music - Amazon.de, www.amazon.de
↑  No Boys Allowed by Keri Hilson on Amazon Music - Amazon.co.uk, www.amazon.co.uk
↑  KERI HILSON: No Boys Allowed, Universal Music Polska (בפולנית) (ארכיון)
↑  Lawson Entertainment Inc, No Boys Allowed, HMV&BOOKS online (באנגלית)
↑  No Boys Allowed, 2011-07-08, נבדק ב-2019-12-24
| --- | --- |
בקרת זהויות :  MusicBrainz release group: 601df670-c973-4ea1-bec7-dd5cea9fcba4
שמחה הכהן קוק

| --- | --- |

הרב שמחה הכהן קוק באוגוסט 2012
 לידה:  11 באוגוסט 1930 י"ז באב ה'תר"צ ירושלים, פלשתינה (א"י)
 פטירה:  24 במאי 2022 (בגיל 91) כ"ג באייר ה'תשפ"ב
 מדינה:  ישראל 
 השכלה:  ישיבת בני עקיבא כפר הרא"ה  ישיבת חברון כנסת ישראל  מכון אריאל 
 מקום פעילות:  נתניה, טבריה, רחובות
 תקופת הפעילות:  ? – 24 במאי 2022 
 השתייכות:  חרדי-כלל מגזרי
 תחומי עיסוק:  רב העיר רחובות
 חיבוריו:  שלמי שמחה
 אב:  רפאל קוק 
 צאצאים:  חיים קוק 
 
 תפקידים נוספים:  רב בית הכנסת החורבה
 
הרב שמחה הכהן קוק (י"ז באב ה'תר"צ, 11 באוגוסט 1930 – כ"ג באייר תשפ"ב, 24 במאי 2022) היה רב ואב בית דין רחובות, ורבו של בית הכנסת החורבה המחודש בעיר העתיקה בירושלים.
ביוגרפיה

נולד בבית מנדלבאום שבירושלים בשנת ה'תר"צ (1930), לרב רפאל קוק, בן אחיו ותלמידו של הרב אברהם יצחק הכהן קוק, ולרחל, בתו של הרב שמחה מנדלבאום. נקרא על שם אבי אמו שנפטר כמה חודשים קודם לכן.
למד בישיבת בני עקיבא כפר הרא"ה ובישיבת חברון בירושלים, וכן שישה חדשים בישיבת סלבודקה אצל הרב אייזיק שר. לאחר נישואיו למד בכולל של מכון הרי פישל בשכונת בית וגן בירושלים. במהלך מלחמת העצמאות שירת בחזית ירושלים כמפקד כיתה. בתחילת שנות ה-60 היה ר"מ ומנהל חינוכי בישיבת מרום ציון בקריית נוער. מטרתו החינוכית הייתה "להצמיח כאן בראש וראשונה יהודים, בחורים עם שרשים עמוקים במסורת ובהלכה היהודית, שיהיו עם זאת, אזרחים מועילים, בעלי השכלה ומקצוע. הדגש מושם, כמובן, על היהדות. על הפניית הבוגרים לישיבות השונות...".
באמצע שנות ה-60, בעידודו של הרב משה צבי נריה, ראש ישיבות בני עקיבא, פתח בנתניה ישיבה תיכונית, המשתייכת לרשת בני עקיבא. כראש ישיבה דרש לתת קדימות לתורה על פני העבודה, וראה בלימוד התורה את הפתרון לבעיות הנוער. עם זאת, הוא קידם מצוינות בישיבה גם במקצועות החול.
בסתיו 1969 הועמד הרב קוק בראש רשימה מלוכדת של אגודת ישראל וחלק מהמפד"ל למועצת עיריית נתניה, שזכתה בשני מנדטים.
לאחר פטירתו של אביו, הרב רפאל קוק, התמודד בבחירות לרבנות העיר טבריה, במטרה לשבת על כסאו של אביו. על מנת לאפשר את ההתמודדות, העניקה לו מועצת הרבנות הראשית כושר של רב עיר וכושר דיינות ללא בחינות. אולם בסוף אוגוסט 1971, לאחר שבג"ץ הוציא צו על תנאי שהקפיא את הבחירות עד בירור טענות העותרים, הודיע הרב קוק שהוא מסתלק מהמועמדות ואינו רוצה להיבחר במקום שיש מחלוקת. העותרים היו מנציגי הציבור החרדי בעיר, שראה בו רב המזוהה עם המפד"ל.
בחנוכה תשל"ב נהרג אחיו הבכור, הרב שלמה קוק, רבה של רחובות, בתאונת דרכים, עם אשתו ושניים מבניו. בעקבות האסון נקרא הרב קוק למלא את מקומו של אחיו כרבה של רחובות, משרה שבה כיהן עד פטירתו בכ"ג באייר תשפ"ב. בכסלו ה'תשל"ד (1973) מונה בידי מועצת הרבנות הראשית לעמוד כדיין ואב בית דין בעירו.
בהלווייתו, שיצאה מבית הלוויות שמגר בירושלים והסתיימה ברחובות, השתתפו אלפי אנשים ורבנים רבים, בהם הרבנים הראשיים לישראל ורבנים מהציבור הליטאי ומהציונות הדתית.
ביוגרפיה > ברבנות רחובות

כרב העיר רחובות היה אחראי גם על מערכת הכשרות העירונית, והנהיג בה, בנוסף לכשרות הרגילה, מערכת כשרות מהודרת בראשות הרב אברהם רובין. בגלל מגבלות משפטיות, המונעות מתן הכשר של הרבנות על ידי רבה של עיר אחרת, הפכה מערכת זו, הפועלת גם במקומות נוספים בישראל, לגוף כשרות פרטי בשם "בד"ץ מהדרין". הכשר זה מקובל על חלקים גדולים מהציבור החרדי. בסוף 2008 הפסיק הרב קוק את הקשר עם בד"ץ זה.
ביוגרפיה > משרות רבניות

בשנת 1993, היה אחד משלושת המועמדים לתפקיד הרב הראשי האשכנזי לישראל (לצד הרב שאר ישוב הכהן והרב ישראל מאיר לאו), אולם הפסיד בהתמודדות לרב לאו.
בפברואר 2007 הוכתר כרבו של בית הכנסת החורבה בירושלים. לאחר פתיחת בית הכנסת, בשנת 2010, נכנס המינוי לפועל.
הרב קוק היה חבר במועצת הרבנות הראשית לישראל במשך 25 שנה, עד 2008.
הרב קוק היה ראש או נשיא של כמה מוסדות, בהם ישיבת מאור התלמוד ברחובות, סמינר 'עלי באר' בירושלים, ישיבת חכמת שלמה לצעירים ברחובות (בראשות חתנו), ישיבת תורת רפאל בירושלים (בראשות בנו, הרב חיים), וכן מספר ישיבות קטנות, סמינרים לבנות ותלמודי תורה לילדים.
בתשע"ו יצא לאור חלקו הראשון של ספרו "שלמי שמחה", קובץ דרשות לשבת הגדול.
עמדות

הרב קוק נודע כרב בעל עמדות ניציות בוויכוח על שטחים תמורת שלום. הוא היה ממקימי אגודת עטרה ליושנה שקדמה התיישבות יהודית ברובע המוסלמי בירושלים העתיקה ובשנות ה-90 הייתה לו פינה שבועית ברדיו של ערוץ 7.
משפחתו

אחיו הם: הרב שלמה קוק, הרב אברהם יצחק קוק והרב נחום קוק.
אחיותיו הן: הרבנית שרה כ"ץ (אשת הרב יעקב כ"ץ) והרבנית לאה שרמן (אשת הרב אברהם שרמן).
היה נשוי לנחמה לבית קבלקין ואב לתשעה ילדים, מהם:
הרב חיים, ראש ישיבת תורת רפאל בירושלים
חתנו הרב ישעיהו הלוי שיפמן, ראש ישיבת 'שארית יעקב' בהר נוף וראש כולל 'אבן ציון' ברמת שלמה ירושלים
דב, מנהל תלמוד תורה חמדת התורה ברמת שלמה.
הרב בן-ציון, מנהל את סמינר 'עלי-באר' בירושלים
אברהם-יצחק (אמי), מנכ"ל ארגון 'ג'נריישן' להעמקת הזהות היהודית.[דרושה הבהרה]
הרב אריה, ר"מ בישיבת מאור התלמוד.
הרב עמנואל קוק מנהל ישיבת תורת רפאל
חתנו הרב יעקב לזרוביץ, הוא ראש ישיבת 'חכמת שלמה' ברחובות.
הרב רפאל קוק
לקריאה נוספת

הרבנים יהושע וייסינגר ועמיחי כנרתי, לישרי לב שמחה – קובץ הספדים ודברי זיכרון, אייר תשפ"ד
הערות שוליים

↑  הישיבה המרכזית העולמית בירושלים, הצופה, 18 באוגוסט 1943
1 2  ג. שרוני, שלושה מתמודדים על ראשות העיר, מעריב, 23 באוקטובר 1969
↑  נסתיים מחנה קיץ למפעל "יום הישיבה", הצופה, 23 באוגוסט 1960
↑  מגמה ריאלית בישיכה תיכונית, הצופה, 17 בפברואר 1963
↑  נ. עוזי, אמריקניזציה "בקרית הנוער" הירושלמית - המטרה: להצמיח יהודים..., חרות, 14 בנובמבר 1963
↑  הוכנסו ספרי תורה להיכל ישיבת ראדין שבנתניה, הצופה, 20 בדצמבר 1965
↑  החל הדיון המעשי בוועידת בני עקיבא, הצופה, 28 באפריל 1967
↑  הנוער הדתי מגמות ואתגרים, הצופה, 28 בפברואר 1967
↑  ש. אהרוני, טילי טילים בישיבה, הצופה, 2 במאי 1969
↑  הודעה בדבר תוצאות הבחירות למועצת ערית נתניה, ילקוט הפרסומים 1577, עמ' 558
↑  מאבק על מינוי רב ראשי בטבריה, מעריב, 13 באוגוסט 1971
הרב קוק ייבחר לרבה של טבריה, מעריב, 13 באוגוסט 1971
הבחירות בטבריה לרב אשכנזי ראשי - בסוף החודש, מעריב, 16 באוגוסט 1971
↑  לשכת הרבנים הראשיים עוזיאל וניסים - תקנות הבחירות למועצת הרבנות הראשית; פרוטוקולים והתכתבות בנושאים שונים, באתר ארכיון המדינה, עמ' 31; יהושע ביצור, דיינים קובלים על פרוטקציוניזם: כמה מועמדים שוחררו מבחינות, מעריב, 3 באוגוסט 1971; יהושע ביצור, דיינים מסרבים לכהן בועדה־בוחנת אם יצורף אליה הרב מ. יאלוז, מעריב, 11 באוגוסט 1971
↑  הרב ש. קוק הסתלק ממועמדותו לכהונת רב ראשי של טבריה, מעריב, 31 באוגוסט 1971
↑  הרב שמחה קוק נבחר לרב ראשי ברחובות, דבר, 11 באוקטובר 1972
↑  הרב הראשי לישראל - שלמה גורן - עת'ק - כרך א', באתר ארכיון המדינה, עמ' 237; הרב הראשי לישראל, הרב שלמה גורן - דואר יוצא+נכנס 10/1972-10/1973 - כרך ב', באתר ארכיון המדינה, עמ' 126–127.
↑  משה ויסברג, מסכם: המונים ליוו את הגאון רבי שמחה קוק זצ"ל, באתר בחדרי חרדים.
↑  עדו בן פורת, שידור חי מהלווית הרב שמחה הכהן קוק, באתר ערוץ 7, 25 במאי 2022.
↑  הציבור החרדי משתמש ב-23 סוגי כשרויות בקניית מזון, באתר ynet, 20 בפברואר 2007
↑  הכשרות - מהודרת, ההנהלה - מפולגת, באתר בחדרי חרדים, 10 בדצמבר 2008
↑  הרב לאו קיבל 71 מן הקולות, הרב הכהן קוק קיבל 46 והרב הכהן קיבל 25
↑  'החורבה' חוזרת לחיים, אתר "בחדרי חרדים" 20 בפברואר 2007.
↑  הרבנות הראשית: הרב אליטוב במקום הראשון, באתר בחדרי חרדים, 23 בספטמבר 2008
↑  יוסף צוריאל, הרבנים מתפלגים לנצים ויונים ושר הדתות נואש מלתווך, מעריב, 30 באוגוסט 1979
↑  מגיירים את הרובע המוסלמי, כותרת ראשית, 14 בדצמבר 1983
↑  נרשמו לנישואין, הצופה, 27 בנובמבר 1951
↑  כדי שהקו יסמן הורות הוא צריך לרדת למטה
↑  בחלק מהמקרים משך הנשואין מופיע מעל הקו
1 2 3 4 5  כאשר אדם עוסק ביותר מתחום אחד שבתרשים, צבע הרקע יהיה לפי תחום עיסוקו המשמעותי ביותר.
| --- | --- |
בקרת זהויות :  NLI: 987007313874605171  ISNI: 0000 0003 6928 6118  VIAF: 242352086   WorldCat (עם VIAF): 242352086 
סמל הכשרות של הרב שמחה קוק
הרב שמחה קוק בישיבת מרכז הרב. לצידו יושב הרב מרדכי אליהו, 2007
צדקיה בן מעשיה

צִדְקִיָּה בֶן מַעֲשֵׂיָה (גם צִדְקִיָּהוּ בֶן מַעֲשֵׂיָה) היה על פי התנ"ך נביא שקר שפעל במאה ה-6 לפנה"ס, בימי מלכותו של צדקיהו מלך יהודה. בתלמוד מסופר שהוצא להורג בפקודת נבוכדנצר מלך בבל.
בספר ירמיהו הנביא ירמיהו מקלל את צדקיה ואת עמיתו, נביא השקר אחאב בן קוליה, שיהיו לקללה לכל גלות יהודה הנמצאת בבבל:
"כֹּה אָמַר ה' צְבָאוֹת אֱלֹהֵי יִשְׂרָאֵל אֶל אַחְאָב בֶּן קוֹלָיָה וְאֶל צִדְקִיָּהוּ בֶן מַעֲשֵׂיָה הַנִּבְּאִים לָכֶם בִּשְׁמִי שָׁקֶר הִנְנִי נֹתֵן אֹתָם בְּיַד נְבוּכַדְרֶאצַּר מֶלֶךְ בָּבֶל וְהִכָּם לְעֵינֵיכֶם. וְלֻקַּח מֵהֶם קְלָלָה לְכֹל גָּלוּת יְהוּדָה אֲשֶׁר בְּבָבֶל לֵאמֹר יְשִׂמְךָ ה' כְּצִדְקִיָּהוּ וּכְאֶחָב אֲשֶׁר קָלָם מֶלֶךְ בָּבֶל בָּאֵשׁ"
בפרק חלק מופיעה אגדה על פיה צדקיה ואחאב בן קוליה ניסו לשכנע את בתו של נבוכדנצאר לשכב איתם, באומרם לה שקבלו נבואה כזאת בשם ה'. בעקבות זאת, משליך אותם נבוכדנצאר לכבשן אש יחד עם יהושע בן יהוצדק.
אוריגנס השווה אגדה זאת עם סיפור שושנה בת חלקיהו המופיע בתוספות לספר דניאל. גם בספר יוחסין כתוב שאולי אחאב וצדקיה היו המעלילים.
הערות שוליים

↑  סנהדרין צג עמוד א.
↑  תלמוד בבלי, מסכת סנהדרין, דף צ"ג, עמוד א'
↑  שושנה, אתר דעת
↑  אברהם זכות, ספר יוחסין, ירושלים, התשכ"ג, מאמר שישי, באתר היברובוקס
פוקס ניוז

| --- | --- |

 פרטי הערוץ
 מדינה:  ארצות הברית ארצות הברית
 קטגוריה:  חדשות
 תאריך השקה:  7 באוקטובר 1996
 בעלות:  פוקס המאה ה-20 (עד יוני 2013 ניוז קורפ)
 שפה:  אנגלית
 משרד ראשי:  השדרה השישית, ניו יורק, ארצות הברית
 אזור קליטה:  רחבי העולם
 שיטת שידור:  DVB
 הצפנה:  וידאוגרד, PowerVu
 זמינות
 HOT:  אפיק 202
 yes:  אפיק 105
 פרטנר tv:  אפיק 82
 
 www.foxnews.com
ארצות העולם שבהן נקלטים שידורי פוקס ניוז
פוקס ניוז (באנגלית: Fox News Channel) הוא ערוץ טלוויזיה אמריקני המשדר חדשות בארצות הברית ובעולם. הערוץ בבעלות פוקס, ומהווה חברת בת של תאגיד החדשות של רופרט מרדוק ושל "פוקס". הערוץ משדר בעיקר מהאולפנים שבמנהטן, ניו יורק.
בישראל הערוץ משודר ב-yes, ב-HOT, ובפרטנר TV.
היסטוריה

הערוץ הושק ב-7 באוקטובר 1996 על ידי איל התקשורת רופרט מרדוק, שמינה את יועץ התקשורת הרפובליקני רוג'ר איילס לנשיא החברה (1996–2016). רשת החדשות התבלטה יותר ויותר לקראת המילניום, כשהיא מכרסמת באחוזי הצפייה של רשת CNN. בדצמבר 2001 שידר הערוץ תחקיר, בן שלושה חלקים, שהתיימר לחשוף "פעולות ריגול ישראליות בארצות הברית". בתחקיר העלו חשדות לדליפת מידע ביטחוני רגיש של ארצות הברית באמצעות מוצרים שסיפקו החברות הישראליות קומברס ואמדוקס.
מאז 2002 מדורג הערוץ במקום הראשון מבחינת אחוזי צפייה מבין כלל ערוצי החדשות בטלוויזיה בכבלים בארצות הברית עם ממוצע של 3.4 מיליון צופים בפריים טיים (לעומת 1.9 מיליון ל־MSNBC ו-1.6 מיליון ל־CNN).
בפברואר 2002 החל הערוץ להיות משודר גם בישראל, בטלוויזיה בלוויין yes ואחר כך גם בכבלים.
יצרנית מכונות ההצבעה "דומיניון" הגישה תביעת דיבה נגד "פוקס ניוז", בטענה שבמהלך הבחירות לנשיאות ארצות הברית בשנת 2020 הרשת פרסמה מידע שקרי על פעילות החברה. בפשרה שהושגה הסכימה "פוקס ניוז" לשלם ל"דומיניון" 787.5 מיליון דולר.
הפולמוס על האובייקטיביות של הערוץ

בארצות הברית מתקיים דיון ער בשאלת האובייקטיביות והגינות הסיקור העיתונאי של הערוץ. חלק ממבקריו של הערוץ טוענים כלפיו כי הוא משמש שופר של המפלגה הרפובליקנית. הערוץ מכחיש כל הטיה בדיווחי החדשות שלו וטוען כי שאר התקשורת היא זו שנוטה פוליטית לערכי המפלגה הדמוקרטית. מסיסמאות הערוץ: "Fox News - Fair and Balanced" ("פוקס ניוז - הוגן ומאוזן"), "We Report, You Decide" ("אנחנו מדווחים, אתם מחליטים").
הפולמוס על האובייקטיביות של הערוץ > טענות כי פוקס ניוז היא ערוץ תעמולה

בשנת 2003, פרסם העיתונאי אל פרנקן, שלימים הפך לסנאטור מטעם מדינת מינסוטה, ספר בשם "Lies and the Lying Liars Who Tell Them: A Fair and Balanced Look at the Right", (אנ') אשר מותח ביקורת חריפה ביותר על הרשת. פוקס מתיימרת להציג נקודת מבט מאוזנת, לטענת פרנקן, בפועל, פוקס מהווה כלי תעמולה לטובת המפלגה הרפובליקנית.
בעקבות פרסום הספר נקלע פרנקן לעימות מילולי עם המנחה המוביל של החברה באותו זמן, ביל אוריילי. רשת פוקס תבעה את פרנקן ואת הוצאת הספרים בתואנה כי הסלוגן "Fair and Balanced" המופיע גם בשמו של הספר, מוגן בזכויות יוצרים. תביעה זו נדחתה על הסף בידי בית משפט מחוזי בארצות הברית.
בשנת 2004 יצא סרט דוקומנטרי בשם "מחוץ לפוקוס" (במקור: "Outfoxed") של הבמאי רוברט גרינוולד אשר הציג טענות דומות לאלה שעלו בספרו של פרנקן, שאף התראיין במסגרת הסרט. עוד הופיעו בסרט עובדים רבים ברשת פוקס אשר העידו כי התמיכה הברורה של רשת פוקס ניוז בממשלו של הנשיא בוש הייתה מודעת לחלוטין ומתוך רצון לסייע לממשל בוש ולהתנגד ליריביו הדמוקרטים. כל זאת, לטענת גרינוולד, בהנחייתו הישירה של רופרט מרדוק הרפובליקני ושל מנהלי הערוץ.
העיתונאים ג'רמי פיטרס (אנ') ורייצ'ל אברמס(אנ'), טענו בשנת 2022 כי סוזן סקוט,(אנ') מנכ"לית פוקס ניוז, הפכה את הערוץ למותג צריכה, שמבצע קטיף דובדבנים - הוא מציג לצופים שלו רק מה שנוח להם לראות ומעלים מהם עובדות לא נוחות.
הפולמוס על האובייקטיביות של הערוץ > צנזורה עצמית של תוצאות הבחירות לנשיאות 2020

בעקבות קשיי הסוקרים לחזות נכונה את תוצאות הבחירות לנשיאות 2016, השקיעה פוקס ניוז מיליוני דולרים במערכת דגימה חדשה ומדויקת יותר לקראת הבחירות לנשיאות ארצות הברית 2020. בבחירות אלה היו מספר מדינות "מתנדנדות" שבהן לא היה ברור בתחילה מי המנצח - טרמאפ או ביידן, ודבר זה עתיד היה לקבוע את גורל הבחירות כולן. בליל הבחירות פוקס השתמשה במערכת החיזוי החדשה שלה, והייתה רשת החדשות הראשונה שדיווחה על תחזית על ניצחון לביידן במדינת אריזונה, תחזית שאכן התממשה.
תחזית מדויקת לפני המתחרים נחשבת להישג לרשת חדשות, אבל צופים ימנים רבים זעמו על הפוקס ניוזבגלל התחזית, וחלקם נטשו אותה לרשתות אחרות כמו הרשת הימנית Newsmax TV או ל-CNN. הדבר עורר חשש בקרב קברניטי הרשת מפני פרסום תחזיות דומות נוספות וגרר צנזורה פנימית. שלושה ימים לאחר הבחירות יכלה פוקס לחזות על סמך המודל שלה כי טרמאפ הפסיד במדינת נבדה, דבר שגרר את הפסד טראמפ בבחירות לנשיאות באופן סופי, אך נשיא פוקס סירב לפרסם את התוצאות. בעוד שפוקס יכלה להיות הרשת הראשונה לבשר על נצחנו של ביידן בבחירות, הייתה זו רשת CNN שדיווחה על כך, ובעקבותיה רשתות אחרות. פוקס הייתה הרשת האחרונה לדווח על ניצחון ביידן.
ב-16 בנובמבר, כשבועיים לאחר הבחירות נפגשו מספר בכירים בשאלה כיצד להתמודד עם אירועים כאלה בעתיד. מנכל"ית הערוץ סוזן סקוט אמרה "זו המציאות העצובה: אם לא היינו מפרסמים את התחזית לגבי אריזונה, בשלושה -ארבעה ימים אחרי הבחירות - הרייטינג שלנו היה גבוה יותר. המסתורין לגבי התוצאות עוד היה תלוי שם באוויר". שני מגישים של הערוץ שהיו בפגישה הציעו כי מקום הגישה המסורתית לפיה התחזית מבוססת על נתונים כדאי לשקול מה עשויות להיות תגובות הצופים ולהתאים את התחזית לכך. המגישה מרת'ה מקלוהם אמרה "בסביבה טרמפיסטית המשחק הוא שונה מאד מאד".
שערוריות הטרדות מיניות בערוץ

נשיא הרשת מאז היווסדה, רוג'ר איילס, פרש ביולי 2016 בעקבות תלונה על הטרדה מינית שהגישה נגדו מגישה לשעבר בערוץ, גרטשן קרלסון, שבה היו מעורבות גם נשים נוספות, מה שגרר בהמשך גם לפיטוריו של ביל אוריילי וכן לחקירות פדרליות נגד החברה, לצד מאמצים לשינוי תרבות זו בפוקס. אוריילי, שתוכניתו הייתה הנצפית ביותר ברשת, פוטר עקב תלונות כי הטריד מינית 5 נשים.
החברה נמצאת תחת שתי חקירות פדרליות בנוגע להאשמת טיוח תלונות על הטרדות מיניות שבוצעו על ידי הנשיא שלה לשעבר, רוג'ר איילס.
תביעה בעקבות טענה לזיוף הבחירות בארצות הברית

ב-26 במרץ 2021, חברת מכונות ההצבעה דומיניון (Dominion Voting Systems) הגישה תביעת לשון הרע בסך 1.6 מיליארד דולר נגד פוקס ניוז, בטענה כי הרשת הפיצה שקר לפיו הבחירות לנשיאות בשנת 2020 זויפו באמצעות המכונות שלה. התביעה טענה כי פוקס וכמה מנחים פופולריים שלה הפיצו תיאוריות קונספירציה על דומיניון, ואיפשרו לדוברים אורחים בחברה להצהיר הצהרות כוזבות על החברה. כל זאת כאשר מנכ"לית הערוץ, סוזן סקוט ובכירים אחרים, מודעים לכך שמדובר בשקר
ב-18 במאי 2021, פוקס ניוז הגישה בקשה לדחיית התביעה. החברה טענה כי התיקון הראשון לחוקה מאפשר לה "ליידע את הציבור על האשמות חדשותיות בעלות חשיבות ציבורית עליונה." בקשת הדחייה נדחתה ב-16 בדצמבר 2021, על ידי שופט בית המשפט העליון בדלאוור. התביעה ציינה במפורש את הפרשנים Maria Bartiromo, Lou Dobbs,Jeanine Pirro וכן נגד למארחי הפריים-טיים טאקר קרלסון ושון האניטי.
בפברואר 2023, הצוות המשפטי של חברת דומיניון פרסם טקסטים ומוצרים אחרים במסגרת גילוי מסמכים נגד פוקס. דומיניון חשפה קטעים מביכים של הודעות טקסט ותצהירים של מנהלים בכירים בפוקס ניוז, עיתונאים, אנשי צוות ומנחי תוכניות הטלווזיה. הטקסטים הראו כי בחברה רווחה הדעה לפיה הטענות שדומיניון מסייעת לגניבת הבחירות לטובת ג'ו ביידן הם "דברים ממש מטורפים", כפי שניסח זאת יו"ר תאגיד פוקס, רופרט מרדוק. עם זאת כמה תוכניות פוקס המשיכו להפיץ רעיון זה.
המסמכים גילו לדוגמה כי טאקר קרלסון, המגיש הפופולרי ביותר ברשת פוקס ניוז, הביע חוסר אמון בטענות הכוזבות שהבחירות ב-2020 נגנבו על ידי הדמוקרטים. טענות אלה הושמעו בהתכתבויות שביצע עם עמתיו באופן פרטי, בזמן שקלרסון העביר לצופיו מסר אחר לגמרי. באופן פרטי קלרסון לעג ליועצי טראמפ, כולל רודי ג'וליאני וסידני פאוול(אנ'). קרלסון שלח הודעה ללורה אינגרהאם (אנ'), כוכבת אחרת של פוקס, ויועצת בלתי רשמית של טרמאפ, "דרך אגב סידני פאוול משקרת. תפסתי אותה. זה מטורף" ו"הצופים שלנו הם אנשים טובים והם מאמינים בזה."
קלרסון היה מודאג מפגיעה כלכלית בערוץ אם זה ישדר ידיעות שיוצאות נגד טענות טראמפ, וכן הביע חשש כי יציאה של הערוץ נגדו תגרור תקיפה נגדית של טרמאפ על הערוץ שתגרור פגיעה כלכלית נוספת. בהודעה לשון האניטי, כתב קלרסון כי יש לפטר את כתבת פוקס ניוז בבית הלבן, ז'קי היינריך, בגלל שצייצה בטוויטר בדיקת עובדות של טענות שווא שהפיצו קרלסון וטראמפ על חברת דומיניון. הוא כתב "בבקשה תפטרו אותה. ברצינות... מה לעזאזל? אני בעצם בהלם... זה צריך להפסיק מיד, כמו הלילה. זה פוגע בחברה באופן מדיד. מחיר המניה ירד. לא בדיחה". ואמר שהוא "פשוט השתגע על" בכיר בפוקס בגלל הדיווח של היינריך. הציוץ של היינריך נמחק עד למחרת בבוקר.
המשפט נגד הרשת עמד להתחיל באפריל 2023. השופט אריק דייוויס מבית המשפט העליון של דלאוור קבע כי ההצהרות ששודרו בפוקס לא היו בבחינת "הבעת דעה מוחלטת" ולכן לא מוגנות על ידי החוקה. הוא קבע גם כי אף אחת מהטענות בנוגע לדומיניון ובחירות 2020 אינה נכונה, וכי העדויות אינן תומכות בכך שפוקס ניוז דיווחה על האירועים באופן שאינו מוטה ומתוך רצון טוב. ב-23 באפריל 2023 הגיעה הרשת להסכם פשרה עם דומניון והתחייבה לשלם לה פיצוי בסך 787 מיליון דולר.